Datasets:

gngpostalsrvc

/

Tanakh

like 0

אִם־יַחְתְּרוּ בִשְׁאוֺל מִשָּׁם יָדִי תִקָּחֵם וְאִם־יַעֲלוּ הַשָּׁמַיִם מִשָּׁם אוֺרִידֵם

וְזֶה הַדָּבָר אֲשֶׁר־הֵרִים יָד בַּמֶּלֶךְ שְׁלֹמֹה בָּנָה אֶת־הַמִּלּוֺא סָגַר אֶת־פֶּרֶץ עִיר דָּוִד אָבִיו

בִּלְעָדַי רַק אֲשֶׁר אָכְלוּ הַנְּעָרִים וְחֵלֶק הָאֲנָשִׁים אֲשֶׁר הָלְכוּ אִתִּי עָנֵר אֶשְׁכֹּל וּמַמְרֵא הֵם יִקְחוּ חֶלְקָם

הֵן יִקְטְלֵנִי לוֺ אֲיַחֵל אַךְ־דְּרָכַי אֶל־פָּנָיו אוֺכִיחַ

יֶשׁ־הֶבֶל אֲשֶׁר נַעֲשָׂה עַל־הָאָרֶץ אֲשֶׁר יֵשׁ צַדִּיקִים אֲשֶׁר מַגִּיעַ אֲלֵהֶם כְּמַעֲשֵׂה הָרְשָׁעִים וְיֵשׁ רְשָׁעִים שֶׁמַּגִּיעַ אֲלֵהֶם כְּמַעֲשֵׂה הַצַּדִּיקִים אָמַרְתִּי שֶׁגַּם־זֶה הָבֶל

בַּיּוֺם הַהוּא יִהְיֶה מָקוֺר נִפְתָּח לְבֵית דָּוִיד וּלְיֹשְׁבֵי יְרוּשָׁלִָם לְחַטַּאת וּלְנִדָּה

וְאַתֶּם הֲרֵעֹתֶם לַעֲשׂוֺת מֵאֲבוֺתֵיכֶם וְהִנְּכֶם הֹלְכִים אִישׁ אַחֲרֵי שְׁרִרוּת לִבּוֺ־הָרָע לְבִלְתִּי שְׁמֹעַ אֵלָי

וַאֲנִי בְּקוֺל תּוֺדָה אֶזְבְּחָה־לָּךְ אֲשֶׁר נָדַרְתִּי אֲשַׁלֵּמָה יְשׁוּעָתָה לַיהוָה

לִמְנוֺת יָמֵינוּ כֵּן הוֺדַע וְנָבִא לְבַב חָכְמָה

צֹאנְכֶם יַעְשֹׂר וְאַתֶּם תִּהְיוּ־לוֺ לַעֲבָדִים

כְּמוֺהֶם יִהְיוּ עֹשֵׂיהֶם כֹּל אֲשֶׁר־בֹּטֵחַ בָּהֶם

וַיַּצְמַח יְהוָה אֱלֹהִים מִן־הָאֲדָמָה כָּל־עֵץ נֶחְמָד לְמַרְאֶה וְטוֺב לְמַאֲכָל וְעֵץ הַחַיִּים בְּתוֺךְ הַגָּן וְעֵץ הַדַּעַת טוֺב וָרָע

לֶאְסֹר שָׂרָיו בְּנַפְשׁוֺ וּזְקֵנָיו יְחַכֵּם

וָאָבוֺא וָאֶרְאֶה וְהִנֵּה כָל־תַּבְנִית רֶמֶשׂ וּבְהֵמָה שֶׁקֶץ וְכָל־גִּלּוּלֵי בֵּית יִשְׂרָאֵל מְחֻקֶּה עַל־הַקִּיר סָבִיב סָבִיב

וַיִּגְדַּל הָאִישׁ וַיֵּלֶךְ הָלוֺךְ וְגָדֵל עַד כִּי־גָדַל מְאֹד

וַיֹּאמֶר אֵלָיו הָאִישׁ קַטֵּר יַקְטִירוּן כַּיּוֺם הַחֵלֶב וְקַח־לְךָ כַּאֲשֶׁר תְּאַוֶּה נַפְשֶׁךָ וְאָמַר לֹא כִּי עַתָּה תִתֵּן וְאִם־לֹא לָקַחְתִּי בְחָזְקָה

כִּי־אַתָּה קָנִיתָ כִלְיֹתָי תְּסֻכֵּנִי בְּבֶטֶן אִמִּי

וַיהוָה יָשִׁיב לָאִישׁ אֶת־צִדְקָתוֺ וְאֶת־אֱמֻנָתוֺ אֲשֶׁר נְתָנְךָ יְהוָה הַיּוֺם בְּיָד וְלֹא אָבִיתִי לִשְׁלֹחַ יָדִי בִּמְשִׁיחַ יְהוָה

מְגַלֶּה עֲמֻקוֺת מִנִּי־חֹשֶׁךְ וַיֹּצֵא לָאוֺר צַלְמָוֶת

וַתַּגֵּשׁ אֵלָיו לֶאֱכֹל וַיַּחֲזֶק־בָּהּ וַיֹּאמֶר לָהּ בּוֺאִי שִׁכְבִי עִמִּי אֲחוֺתִי

שָׂם גַּפְנִי לְשַׁמָּה וּתְאֵנָתִי לִקְצָפָה חָשֹׂף חֲשָׂפָהּ וְהִשְׁלִיךְ הִלְבִּינוּ שָׂרִיגֶיהָ

וַיִּחַר־אַף יַעֲקֹב בְּרָחֵל וַיֹּאמֶר הֲתַחַת אֱלֹהִים אָנֹכִי אֲשֶׁר־מָנַע מִמֵּךְ פְּרִי־בָטֶן

יִהְיוּ כְּתֶבֶן לִפְנֵי־רוּחַ וּכְמֹץ גְּנָבַתּוּ סוּפָה

וְאַתָּה־הוּא וּשְׁנוֺתֶיךָ לֹא יִתָּמּוּ

וְעָשִׂיתָ אֵת חֲצַר הַמִּשְׁכָּן לִפְאַת נֶגֶב־תֵּימָנָה קְלָעִים לֶחָצֵר שֵׁשׁ מָשְׁזָר מֵאָה בָאַמָּה אֹרֶךְ לַפֵּאָה הָאֶחָת

וְעַל כָּל־אַרְזֵי הַלְּבָנוֺן הָרָמִים וְהַנִּשָּׂאִים וְעַל כָּל־אַלּוֺנֵי הַבָּשָׁן

נִשְׁבַּע יְהוָה צְבָאוֺת בְּנַפְשׁוֺ כִּי אִם־מִלֵּאתִיךְ אָדָם כַּיֶּלֶק וְעָנוּ עָלַיִךְ הֵידָד

וְאֵלֶּה שְׁמוֺת בְּנֵי־אַהֲרֹן הַבְּכוֺר נָדָב וַאֲבִיהוּא אֶלְעָזָר וְאִיתָמָר

וְהָיִינוּ גַם־אֲנַחְנוּ כְּכָל־הַגּוֺיִם וּשְׁפָטָנוּ מַלְכֵּנוּ וְיָצָא לְפָנֵינוּ וְנִלְחַם אֶת־מִלְחֲמֹתֵנוּ

כִּי כֹה אָמַר יְהוָה אֵלַי כְּחֶזְקַת הַיָּד וְיִסְּרֵנִי מִלֶּכֶת בְּדֶרֶךְ הָעָם־הַזֶּה לֵאמֹר

וְעַל הַחֲתוּמִים נְחֶמְיָה הַתִּרְשָׁתָא בֶּן־חֲכַלְיָה וְצִדְקִיָּה

וַיֵּלֶךְ שָׁם אֶל־נָיוֺת בָּרָמָה וַתְּהִי עָלָיו גַּם־הוּא רוּחַ אֱלֹהִים וַיֵּלֶךְ הָלוֺךְ וַיִּתְנַבֵּא עַד־בֹּאוֺ בְּנָיוֺת בָּרָמָה

שִׁמְעוּ הַדָּבָר הַזֶּה פָּרוֺת הַבָּשָׁן אֲשֶׁר בְּהַר שֹׁמְרוֺן הָעֹשְׁקוֺת דַּלִּים הָרֹצְצוֺת אֶבְיוֺנִים הָאֹמְרֹת לַאֲדֹנֵיהֶם הָבִיאָה וְנִשְׁתֶּה

וְלֹא־יָסַף עוֺד מַלְאַךְ יְהוָה לְהֵרָאֹה אֶל־מָנוֺחַ וְאֶל־אִשְׁתּוֺ אָז יָדַע מָנוֺחַ כִּי־מַלְאַךְ יְהוָה הוּא

אוֺי־לְךָ מוֺאָב אָבַד עַם־כְּמוֺשׁ כִּי־לֻקְּחוּ בָנֶיךָ בַּשֶּׁבִי וּבְנֹתֶיךָ בַּשִּׁבְיָה

וַיֹּאמֶר יוֺאָב לַכּוּשִׁי לֵךְ הַגֵּד לַמֶּלֶךְ אֲשֶׁר רָאִיתָה וַיִּשְׁתַּחוּ כוּשִׁי לְיוֺאָב וַיָּרֹץ

אֲנִי קַרְתִּי וְשָׁתִיתִי מַיִם זָרִים וְאַחְרִב בְּכַף־פְּעָמַי כֹּל יְאֹרֵי מָצוֺר

וְעַל גְּבוּל זְבוּלֻן מִפְּאַת קָדִמָה עַד־פְּאַת־יָמָּה גָּד אֶחָד

וַתַּעְגְּבָה עַל פִּלַגְשֵׁיהֶם אֲשֶׁר בְּשַׂר־חֲמוֺרִים בְּשָׂרָם וְזִרְמַת סוּסִים זִרְמָתָם

וְהִקְרִיבוֺ לִפְנֵי יְהוָה וְכִפֶּר עָלֶיהָ וְטָהֲרָה מִמְּקֹר דָּמֶיהָ זֹאת תּוֺרַת הַיֹּלֶדֶת לַזָּכָר אוֺ לַנְּקֵבָה

מַלְּפֵנוּ מִבַּהֲמוֺת אָרֶץ וּמֵעוֺף הַשָּׁמַיִם יְחַכְּמֵנוּ

וַיִּקְחוּ הָאֲנָשִׁים אֶת־הַמִּנְחָה הַזֹּאת וּמִשְׁנֶה־כֶּסֶף לָקְחוּ בְיָדָם וְאֶת־בִּנְיָמִן וַיָּקֻמוּ וַיֵּרְדוּ מִצְרַיִם וַיַּעַמְדוּ לִפְנֵי יוֺסֵף

אַךְ אֶת־מַטֵּה לֵוִי לֹא תִפְקֹד וְאֶת־רֹאשָׁם לֹא תִשָּׂא בְּתוֺךְ בְּנֵי יִשְׂרָאֵל

וְנָתַתָּ אוֺתָם עַל־סַל אֶחָד וְהִקְרַבְתָּ אֹתָם בַּסָּל וְאֶת־הַפָּר וְאֵת שְׁנֵי הָאֵילִם

פֶּן־יְחַסֶּדְךָ שֹׁמֵעַ וְדִבָּתְךָ לֹא תָשׁוּב

וַיִּשְׁמַע פַּרְעֹה אֶת־הַדָּבָר הַזֶּה וַיְבַקֵּשׁ לַהֲרֹג אֶת־מֹשֶׁה וַיִּבְרַח מֹשֶׁה מִפְּנֵי פַרְעֹה וַיֵּשֶׁב בְּאֶרֶץ־מִדְיָן וַיֵּשֶׁב עַל־הַבְּאֵר

וְאֶת־חִילֵז וְאֶת־מִגְרָשֶׁיהָ אֶת־דְּבִיר וְאֶת־מִגְרָשֶׁיהָ

צֶדֶק לְפָנָיו יְהַלֵּךְ וְיָשֵׂם לְדֶרֶךְ פְּעָמָיו

תְּפִלָּה לְדָוִד שִׁמְעָה יְהוָה צֶדֶק הַקְשִׁיבָה רִנָּתִי הַאֲזִינָה תְפִלָּתִי בְּלֹא שִׂפְתֵי מִרְמָה

וַיֹּאמֶר הַמֶּלֶךְ לְצָדוֺק הָשֵׁב אֶת־אֲרוֺן הָאֱלֹהִים הָעִיר אִם־אֶמְצָא חֵן בְּעֵינֵי יְהוָה וֶהֱשִׁבַנִי וְהִרְאַנִי אֹתוֺ וְאֶת־נָוֵהוּ

הָפַכְתָּ מִסְפְּדִי לְמָחוֺל לִי פִּתַּחְתָּ שַׂקִּי וַתְּאַזְּרֵנִי שִׂמְחָה

בָּעֵת הַהִיא עָלוּ עַבְדֵי נְבֻכַדְנֶאצַּר מֶלֶךְ־בָּבֶל יְרוּשָׁלִָם וַתָּבֹא הָעִיר בַּמָּצוֺר

נִפְלָאוֺת בְּאֶרֶץ חָם נוֺרָאוֺת עַל־יַם־סוּף

זֶה הַדָּבָר אֲשֶׁר־צִוָּה יְהוָה לִבְנוֺת צְלָפְחָד לֵאמֹר לַטּוֺב בְּעֵינֵיהֶם תִּהְיֶינָה לְנָשִׁים אַךְ לְמִשְׁפַּחַת מַטֵּה אֲבִיהֶם תִּהְיֶינָה לְנָשִׁים

גַּם־זֹה רָאִיתִי חָכְמָה תַּחַת הַשָּׁמֶשׁ וּגְדוֺלָה הִיא אֵלָי

אוֺ אִישׁ אֲשֶׁר תַּעֲבֹר עָלָיו רוּחַ קִנְאָה וְקִנֵּא אֶת־אִשְׁתּוֺ וְהֶעֱמִיד אֶת־הָאִשָּׁה לִפְנֵי יְהוָה וְעָשָׂה לָהּ הַכֹּהֵן אֵת כָּל־הַתּוֺרָה הַזֹּאת

כִּי־עָשׂוּ בְנֵי־יְהוּדָה הָרַע בְּעֵינַי נְאֻום־יְהוָה שָׂמוּ שִׁקּוּצֵיהֶם בַּבַּיִת אֲשֶׁר־נִקְרָא־שְׁמִי עָלָיו לְטַמְּאוֺ

סָר סָבְאָם הַזְנֵה הִזְנוּ אָהֲבוּ הֵבוּ קָלוֺן מָגִנֶּיהָ

וַיָּקָם וַיֵּלֶךְ מָנוֺחַ אַחֲרֵי אִשְׁתּוֺ וַיָּבֹא אֶל־הָאִישׁ וַיֹּאמֶר לוֺ הַאַתָּה הָאִישׁ אֲשֶׁר־דִּבַּרְתָּ אֶל־הָאִשָּׁה וַיֹּאמֶר אָנִי

וְרוּחַ יְהוָה לָבְשָׁה אֶת־גִּדְעוֺן וַיִּתְקַע בַּשּׁוֺפָר וַיִּזָּעֵק אֲבִיעֶזֶר אַחֲרָיו

הַצִּילֵנִי מֵאֹיְבַי אֱלֹהָי מִּמִתְקוֺמְמַי תְּשַׂגְּבֵנִי

פֶּן־יִשְׂבְּעוּ זָרִים כֹּחֶךָ וַעֲצָבֶיךָ בְּבֵית נָכְרִי

וְאִם־נֶפֶשׁ אַחַת תֶּחֱטָא בִשְׁגָגָה מֵעַם הָאָרֶץ בַּעֲשֹׂתָהּ אַחַת מִמִּצְוֹת יְהוָה אֲשֶׁר לֹא־תֵעָשֶׂינָה וְאָשֵׁם

תּוֺחֶלֶת צַדִּיקִים שִׂמְחָה וְתִקְוַת רְשָׁעִים תֹּאבֵד

וַיֵּצֵא הַגּוֺרָל לִבְנֵי יוֺסֵף מִיַּרְדֵּן יְרִיחוֺ לְמֵי יְרִיחוֺ מִזְרָחָה הַמִּדְבָּר עֹלֶה מִירִיחוֺ בָּהָר בֵּית־אֵל

הַעֹזְבִים אָרְחוֺת יֹשֶׁר לָלֶכֶת בְּדַרְכֵי־חֹשֶׁךְ

מֵאֵל אָבִיךָ וְיַעְזְרֶךָּ וְאֵת שַׁדַּי וִיבָרְכֶךָּ בִּרְכֹת שָׁמַיִם מֵעָל בִּרְכֹת תְּהוֺם רֹבֶצֶת תָּחַת בִּרְכֹת שָׁדַיִם וָרָחַם

רַבִּים רֹדְפַי וְצָרָי מֵעֵדְוֹתֶיךָ לֹא נָטִיתִי

וַיַּבְדֵּל דָּוִיד וְשָׂרֵי הַצָּבָא לַעֲבֹדָה לִבְנֵי אָסָף וְהֵימָן וִידוּתוּן הַנִּבְּאִים בְּכִנֹּרוֺת בִּנְבָלִים וּבִמְצִלְתָּיִם וַיְהִי מִסְפָּרָם אַנְשֵׁי מְלָאכָה לַעֲבֹדָתָם

וְהַתָּא קָנֶה אֶחָד אֹרֶךְ וְקָנֶה אֶחָד רֹחַב וּבֵין הַתָּאִים חָמֵשׁ אַמּוֺת וְסַף הַשַּׁעַר מֵאֵצֶל אוּלָם הַשַּׁעַר מֵהַבַּיִת קָנֶה אֶחָד

הַמְשֹׁרְרִים בְּנֵי אָסָף מֵאָה אַרְבָּעִים וּשְׁמֹנָה

וְאֵלֶּה אֲבִי עֵיטָם יִזְרְעֶאל וְיִשְׁמָא וְיִדְבָּשׁ וְשֵׁם אֲחוֺתָם הַצְלֶלְפּוֺנִי

וְהַשְּׁמֻעָה בָּאָה עַד־יוֺאָב כִּי יוֺאָב נָטָה אַחֲרֵי אֲדֹנִיָּה וְאַחֲרֵי אַבְשָׁלוֺם לֹא נָטָה וַיָּנָס יוֺאָב אֶל־אֹהֶל יְהוָה וַיַּחֲזֵק בְּקַרְנוֺת הַמִּזְבֵּחַ

זְכֹר כִּי־רוּחַ חַיָּי לֹא־תָשׁוּב עֵינִי לִרְאוֺת טוֺב

וְאֵת הַבַּיִת הַגָּדוֺל חִפָּה עֵץ בְּרוֺשִׁים וַיְחַפֵּהוּ זָהָב טוֺב וַיַּעַל עָלָיו תִּמֹרִים וְשַׁרְשְׁרוֺת

אָהַבְתָּ רָּע מִטּוֺב שֶׁקֶר מִדַּבֵּר צֶדֶק סֶלָה

וְהָיָה הַנִּלְכָּד בַּחֵרֶם יִשָּׂרֵף בָּאֵשׁ אֹתוֺ וְאֶת־כָּל־אֲשֶׁר־לוֺ כִּי עָבַר אֶת־בְּרִית יְהוָה וְכִי־עָשָׂה נְבָלָה בְּיִשְׂרָאֵל

וַיִּחַן שָׁאוּל בְּגִבְעַת הַחֲכִילָה אֲשֶׁר עַל־פְּנֵי הַיְשִׁימֹן עַל־הַדָּרֶךְ וְדָוִד יֹשֵׁב בַּמִּדְבָּר וַיַּרְא כִּי בָא שָׁאוּל אַחֲרָיו הַמִּדְבָּרָה

מַעֲנֶה־רַּךְ יָשִׁיב חֵמָה וּדְבַר־עֶצֶב יַעֲלֶה־אָף

שְׁבֹר זְרוֺעַ רָשָׁע וָרָע תִּדְרוֺשׁ־רִשְׁעוֺ בַל־תִּמְצָא

הֲלוֺא רָאִיתָ מָה־הָעָם הַזֶּה דִּבְּרוּ לֵאמֹר שְׁתֵּי הַמִּשְׁפָּחוֺת אֲשֶׁר בָּחַר יְהוָה בָּהֶם וַיִּמְאָסֵם וְאֶת־עַמִּי יִנְאָצוּן מִהְיוֺת עוֺד גּוֺי לִפְנֵיהֶם

וַיַּעַן וַיֹּאמֶר אֵלַי לֵאמֹר זֶה דְּבַר־יְהוָה אֶל־זְרֻבָּבֶל לֵאמֹר לֹא בְחַיִל וְלֹא בְכֹחַ כִּי אִם־בְּרוּחִי אָמַר יְהוָה צְבָאוֺת

וְכָל־יִשְׂרָאֵל וִיהוּדָה אֹהֵב אֶת־דָּוִד כִּי־הוּא יוֺצֵא וָבָא לִפְנֵיהֶם

וַיֹּאמֶר אַבְרָם אֲדֹנָי יֱהוִה מַה־תִּתֶּן־לִי וְאָנֹכִי הוֺלֵךְ עֲרִירִי וּבֶן־מֶשֶׁק בֵּיתִי הוּא דַּמֶּשֶׂק אֱלִיעֶזֶר

גְּבֻלוֺת יַשִּׂיגוּ עֵדֶר גָּזְלוּ וַיִּרְעוּ

כִּי דָמָהּ בְּתוֺכָהּ הָיָה עַל־צְחִיחַ סֶלַע שָׂמָתְהוּ לֹא שְׁפָכַתְהוּ עַל־הָאָרֶץ לְכַסּוֺת עָלָיו עָפָר

וַיֹּאמֶר לִיהוּדָה נִבְנֶה אֶת־הֶעָרִים הָאֵלֶּה וְנָסֵב חוֺמָה וּמִגְדָּלִים דְּלָתַיִם וּבְרִיחִים עוֺדֶנּוּ הָאָרֶץ לְפָנֵינוּ כִּי דָרַשְׁנוּ אֶת־יְהוָה אֱלֹהֵינוּ דָּרַשְׁנוּ וַיָּנַח לָנוּ מִסָּבִיב וַיִּבְנוּ וַיַּצְלִיחוּ

וְעֹבַדְיָה בֶּן־שְׁמַעְיָה בֶּן־גָּלָל בֶּן־יְדוּתוּן וּבֶרֶכְיָה בֶן־אָסָא בֶּן־אֶלְקָנָה הַיּוֺשֵׁב בְּחַצְרֵי נְטוֺפָתִי

כִּי־הִנְנִי מֵקִים אֶת־הַכַּשְׂדִּים הַגּוֺי הַמַּר וְהַנִּמְהָר הַהוֺלֵךְ לְמֶרְחֲבֵי־אֶרֶץ לָרֶשֶׁת מִשְׁכָּנוֺת לֹּא־לוֺ

אֱלֹהִים מוֺשִׁיב יְחִידִים בַּיְתָה מוֺצִיא אֲסִירִים בַּכּוֺשָׁרוֺת אַךְ סוֺרֲרִים שָׁכְנוּ צְחִיחָה

וְחָמְדוּ שָׂדוֺת וְגָזָלוּ וּבָתִּים וְנָשָׂאוּ וְעָשְׁקוּ גֶּבֶר וּבֵיתוֺ וְאִישׁ וְנַחֲלָתוֺ

וַיִּשְׁאַל עוֺד דָּוִיד בֵּאלֹהִים וַיֹּאמֶר לוֺ הָאֱלֹהִים לֹא תַעֲלֶה אַחֲרֵיהֶם הָסֵב מֵעֲלֵיהֶם וּבָאתָ לָהֶם מִמּוּל הַבְּכָאִים

תְּשִׂימֵנוּ מָדוֺן לִשְׁכֵנֵינוּ וְאֹיְבֵינוּ יִלְעֲגוּ־לָמוֺ

וַאֲנִי תָּמִיד אֲיַחֵל וְהוֺסַפְתִּי עַל־כָּל־תְּהִלָּתֶךָ

וְשִׁלַּמְתִּי לָכֶם אֶת־הַשָּׁנִים אֲשֶׁר אָכַל הָאַרְבֶּה הַיֶּלֶק וְהֶחָסִיל וְהַגָּזָם חֵילִי הַגָּדוֺל אֲשֶׁר שִׁלַּחְתִּי בָּכֶם

יָסֹבּוּ עָלַי רַבָּיו יְפַלַּח כִּלְיוֺתַי וְלֹא יַחְמוֺל יִשְׁפֹּךְ לָאָרֶץ מְרֵרָתִי

אַשְׁרֵי הַגֶּבֶר אֲשֶׁר־שָׂם יְהוָֺה מִבְטַחוֺ וְלֹא־פָנָה אֶל־רְהָבִים וְשָׂטֵי כָזָב

לַמִּצְעָר יָרְשׁוּ עַם־קָדְשֶׁךָ צָרֵינוּ בּוֺסְסוּ מִקְדָּשֶׁךָ

זֶה הָעָם אֲשֶׁר הֶגְלָה נְבוּכַדְרֶאצַּר בִּשְׁנַת־שֶׁבַע יְהוּדִים שְׁלֹשֶׁת אֲלָפִים וְעֶשְׂרִים וּשְׁלֹשָׁה

לֹא־תִזְבַּח לַיהוָה אֱלֹהֶיךָ שׁוֺר וָשֶׂה אֲשֶׁר יִהְיֶה בוֺ מוּם כֹּל דָּבָר רָע כִּי תוֺעֲבַת יְהוָה אֱלֹהֶיךָ הוּא